google/wiki40b huggingface dataset:
Dieter Giesing

Biografija

Gimė 1934 m. gegužės 18 d. Klaipėdoje. Tiubingeno universitete ir Miuncheno universitete studijavo romanistiką, germanistiką ir meno istoriją. Tiubingeno universitete pradėjo režisuoti studentų spektaklius. Kaip režisierius debiutavo 1964 m. Miuncheno teatre, parengęs spektaklį pagal dramaturgo Harold Pinter pjesę Kollektion. 1968-1972 m. buvo Münchner Kammerspielen vadovu. 1976 m. tapo Hamburgo dramos teatro vadovu. Surežisavo daugiau nei 40 spektaklių, kurie buvo suvaidinti įvairiuose Vokietijos ir Austrijos teatruose.
Lansarotė

Lansarotė (dar. Lanzarotė, isp. Lanzarote) – sala Atlanto vandenyne, labiausiai į rytus nutolusi Ispanijai priklausančiame Kanarų salyne. Yra ~125 km nuo Afrikos krantų. Plotas 845,9 km² (ketvirta pagal dydį Kanarų sala). Kranto linijos ilgis 213 km. Paviršius kalnuotas. Aukštis iki 671 m (Famaros k.). Yra Timanfajos nacionalinis parkas.
Saloje gyvena 127,5 tūkst. gyventojų (2006 m.). Gyventojų tankumas – 150,7 žm./km². Pagrindinis miestas – Aresifė.
Manoma, pavadinta italų jūreivio Lancelot Maloisel (14 a.) iš Genujos vardu. Nacionalinio Timanfajos parko, kitaip dar vadinamo „ugnies kalnais“, teritorijoje – 32 ugnikalnių kūgiai. Iki išsiveržiant ugnikalniams, didžiulė teritorija, šiandien padengta lavos jūra, buvo derlingiausia Lansarotės žemė. Po katastrofos (1730–1736 metais) žemės paviršių užliejo 8 milijonai kubinių metrų lavos, 420 namų buvo paskandinti karštosios masės.
Lansarotės miestelis Chaisa, kadaise nukentėjęs nuo ugnikalnių, šiandien pripažįstamas vienu gražiausių saloje. Buvusi salos sostinė – miestelis Tegisa – apsuptas vynuogienojų, o Harijos miestelio apylinkėse atsiveria vaizdingas palmių slėnis, kur auga tūkstantis palmių medžių.
Foresto parapija

Geografija

Foresto parapija yra Gernsio salos pietinėje dalyje. Vakaruose ribojasi su Šv. Petro parapija, šiaurės vakaruose su Šv. Ksavero parapija, šiaurėje su Šv. Andriaus parapija bei rytuose su Šv. Martyno parapija.

Reljefas

Parapija yra maždaug 100 m virš jūros lygio, joje yra aukščiausia salos vieta. Vienintelės žemos vietos yra prie stačių kranto skardžių.
Abeona

Abeona romėnų mitologijoje – deivė, globojusi vaikus, kai jie pirmą kartą palikdavo namus, saugodavo jų pirmuosius žingsnius. Ji siejama su deive Adeoma, kuri lydėdavusi vaikus atgal į tėvų namus. Žodžio pradžia „ab-“ reiškia „iš“, o „ad-“ – „į“.
Šios dvi dievybės yra Romos di indigetes („vietiniai dievai“), abstrakčios dievybės, kurios sinkretizmo keliu paplito įvairiose kitų kultūrų mitologijose.
Dinastija

Dinastija (gr. dynasteia 'valdžia, viešpatavimas') – tos pačios giminės monarchų, vienas iš kito paveldinčių sostą, eilė. Kai kuriose šalyse, turinčiose ilgas monarchijos tradicijas, ypač, kai dinastijos suskilusios į kelias šeimas, pagrindinė dinastija vadinama namais.

Istorija

Pirmosios dinastijos atsirado senovės Egipte, Babilonijoje, senovės Irane, labiausiai išplito viduramžiais. Pagrindinis dinastijos principas – valdžią (sostą) paveldi vyriausias amžiumi vyriškosios giminės įpėdinis. Tik kai kuriose valstybėse, o nuo XX a. daugelyje šalių ši teisė suteikta ir moteriškosios giminės atstovėms. Dinastija nutrūksta, kai nebėra sosto paveldėtojų, arba ji nutraukiama revoliucijų, perversmų.
Ryto žvaigždė

Ryto žvaigždė (angl. morning star, vok. Morgenstern) – spygliuoto rutulio formos buožės ar kovos spragilo galva, paprastai gaminta iš metalo. Spygliai būdavo nuo bukų kyšulių iki aštrių vinių pavidalo. Paprastai ryto žvaigždėmis vadino ne tiek pačias ginklų galvas, kiek buožes ar kovos spragilus su tokiomis galvomis (ir vienrankius, ir dvirankius).
Viniški spygliai patogūs kaunantis su nešarvuotais priešininkais, kadangi ir nedidelis užkabinimas daro dideles durtines ir plėštines žaizdas. Tuo tarpu smūgis į šarvuotą priešininką ar skydą galėjo baigtis tuo, kad galvos spyglys ar keli spygliai įsmigs, ginklo nebus įmanoma išlaisvinti, ir karys liks be šio ginklo.
Narimantas

Biografija

Tėvas jam pavedė valdyti Polocką, bet ten jis, matyt, tvarkėsi blogai, nes Gediminas prieš mirtį vietoje Polocko jam pavedė valdyti Pinską. 1333 m. Naugardo respublikos didikai jį pakvietė vadovauti kovoms su Livonijos ordinu ir Švedija. Taip pratęsta tradicija samdyti Lietuvos kunigaikščius Didžiojo Naugardo sienoms apsaugoti. Tėvonijos teisėmis gavo valdyti ir ginti nuo švedų šiaurines teritorijas, kurias saugojo Keksholmas, Šliselburgas ir Ladogos tvirtovė.  1338 m. Didžiojo Naugardo pasiuntiniai dar kartą buvo atvykę į Lietuvą jo kviesti. 1338 m. buvo tėvo Gedimino ir Livonijos ordino sutarties liudytojas.
Jis rėmė Algirdo ir Kęstučio nuo sosto nušalintą brolį Jaunutį, ieškojo paramos pas Aukso ordos chaną Džanibeką, netgi vedė totorių kunigaikštytę. Susitaikęs su Algirdu ir Kęstučiu atgavo Pinską ir dalyvavo Strėvos mūšyje su kryžiuočiais, kuriame ir žuvo.
Ka Chemo kožunas

Geografija

Iš rytų ribojasi su Mongolija. Svarbiausia upė – Ka Chemas (Mažasis Jenisiejus) su intaku Bilinu. Abipus upės slėnio paviršius kalnuotas (Rytų Tuvos kalnynas). Plyti kalnų miškai, miškastepės.

Ūkis

Verčiamasi daugiausia gyvulininkyste, miškininkyste. Vystomas vandens turizmas.
Dviračių sportas

Dviračių sportas – sporto šaka, kurioje naudojamas dviratis. Į dviračių sportą įeina plento, dviračių kroso, treko lenktynės, kalnų dviračių kroso bei maratono varžybos, BMX rungtynės ir kitos.

Istorija

Pirmosios dviračių lenktynės įvyko 1868 m. gegužės 31 d. 1 200 metrų ilgio trasoje Sen Klu parke, netoli Paryžiaus. Jas laimėjo anglų emigrantas James Moore kuris važiavo su mediniu dviračiu metalinėmis padangomis. Dabar šis dviratis stovi muziejuje, Anglijoje.

Lenktynių pobūdis

Dviračių lenktynės populiarios visame pasaulyje, tačiau populiariausios Europoje. Labiausiai dviračių sportui atsidavusios šalys yra Italija, Ispanija, Belgija, Vokietija, Prancūzija, Nyderlandai ir Šveicarija, taip pat JAV ir Australija.
Ardatovas

Istorija

Ardatovas įkurtas XVII a. antroje pusėje, išsivystė iš erzių kaimo. 1780 m. gavo miesto statusą, tapo apskrities centru.
Ford Motor Company

Istorija

Ford automobiliai buvo pradėti gaminti 1903 metais turint 28 000 dolerių nuo dvylikos investuotojų. Ankstyvaisiais metais kompanija gamino tik Ford Model T automobilius. Model T buvo pirmas pasaulyje serijinis automobilis. Kompanija pagamindavo tik kelis automobilius per dieną savo gamykloje Detroite, Mičigane. Dviejų arba Trijų vyru grupės rinkdavo automobilius naudodami savas arba užsakytas automobilių dalis. Henris Fordas buvo 40 metų amžiaus kai įkūre Ford Motor Company, kuri laikui einant tapo viena didžiausių pasaulio kompanijų ir viena iš kelių išgyvenusių didžiają depresiją.

Markės

Šiandien, Ford Motor Company gamina automobilius naudodama Lincoln ir Mercury markes Jungtinėse Amerikos Valstijose. 1958 metais Ford pristatė naują Edsel markę, bet po jos prastų pardavimų ji buvo panaikinta 1960 metais. Vėliau 1985 metais buvo pristatyta Merkur markė, kuri dėl tos pačios priežasties buvo panaiknta 1989 metais.
Ford turi gamyklų Kanadoje, Meksikoje, Didžiojoje Britanijoje, Vokietijoje, Brazilijoje, Argentinoje, Australijoje, Kinijoje ir dar keliose valstybėse, įskaitant Pietų Afriką.
Nuo 1989 metų, Ford nupirko Jaguar, Daimler, Land Rover ir Rover kompanijas Didžiojoje Britanijoje, bei Volvo kompaniją Švedijoje. Ford taip pat turi 33,4 % kompanijos Mazda akcijų.
Iš viso Ford valdo Daimler (kaip Jaguar dalį), Edsel, Ford, Jaguar, Lagonda (kaip Aston Martin dalį), Lanchester (kaip Jaguar/Daimler dalį), Land Rover, Lincoln, Mazda, Mercury, Merkur, Rover (tik vardą) ir Volvo (gaminačia keleivinius automobilius).
Aston Martin, Daimler Motor Company, Lagonda, ir Volvo valdo Premier Automotive Group.

Rinka

Ford Motor Company pardavinėja Ford markės automobilius už JAV ribų. Iš pradžių buvo pardavinėjami tiek patys amerikietiški automobiliai visoms pasaulio rinkoms. Vėliau Europoje buvo kuriami ir gaminami Europos rinkai pritaikyti automobiliai. Bandymai globalizuoti automobilių modelius visados baigdavosi nesėkme. Europoje populiari Ford Mondeo buvo prastai parduodama JAV rinkoje, JAV rinkoje populiarus Ford Taurus buvo prastai parduodami Japonijoje ir Australijoje. Maža europietiška Ford Ka buvo iš viso nepaklausi Japonijoje. Australai atsisakė Ford Mondeo, nes pirkėjai mieliau rinkosi australiškus Falcon modelius. Vienintelė išimtis yra europietiškas Ford Focus gerai parduodamas abiejose Atlanto pusėse.

NASCAR

Ford yra vienas iš keturių automobilių gamintojų trijose NASCAR serijose: Nextel Cup, Busch Series ir Craftsman Truck Series. Šiuo metu yra naudojamas Ford Fusion automobilis, kuris pakeitė iki tol naudojama Ford Taurus. Vieni sėkmingiausių kampanijos automobilių naudotų NASCAR lenkynėse buvo Ford Torino, Mercury Montego ir aero-eros Ford Thunderbird.

Trans-Am

Ford Motor Company dalyvauja Trans-Am lenktynėse nuo 8-dešimtmečio iki šių dienų. Kompanija naudoja daug pergalių atnešusį Ford Mustang automobilį.

Dragas

John Force pilotavo savo Ford Mustang keliose NHRA drago lenktynėse

Indianapolis 500

Ford variklius naudojantys lenktyniniai automobilai laimėjo Indianapolis 500 lenktynes 17 kartų tarp 1965 ir 1996 metų.
Senosios Įpilties III piliakalnis

Piliakalnis

Įrengtas upelių santakoje esančiame aukštumos kyšulyje. Aikštelė trikampė, orientuota šiaurės rytų – pietvakarių kryptimi, 27 m ilgio, iki 26 m pločio. Šiaurės rytų pakraštyje supiltas tiesus 30 m ilgio, 0,5 m aukščio, 15 m pločio pylimas. Šlaitai statūs, iki 6 m aukščio.
Į šiaurės rytus nuo pylimo 2 ha plote aptinkama papėdės gyvenvietės kultūrinio sluoksnio pėdsakų.
Piliakalnį labai suardė arimai. Teritorija dirvonuoja, pietrytinis šlaitas apaugęs alksniais.
300 m į pietvakarius yra Senosios Įpilties piliakalnis, 1,5 km į šiaurės vakarus – II piliakalnis, vadinamas Karių, Karo kalnu, o 1 km į rytus – Naujosios Įpilties alkakalnis (Alkos kalnas). Į vakarus nuo piliakalnio priešingame Graistupio šlaite stūkso mitologinis Aukuro akmuo, iš po kurio išteka šaltinis. Už akmens prasideda Senosios Įpilties piliakalnio papėdės gyvenvietė.

Aplinkiniai piliakalniai

Gruobinios pilis 44 km
Senosios Įpilties II piliakalnis 1,5 kmApuolės piliakalnis 35 km
Daukšių piliakalnis 20 km
Kalvių piliakalnis 12 km
Mosėdžio piliakalnis 21 km
Laivių piliakalnis 23 kmSenosios Įpilties piliakalnis 0,3 km
Nagarbos piliakalnis 20 km
Senkų piliakalnis 21 kmKurmaičių piliakalnis 22 kmAuksūdžio piliakalnis 7 km
Kartenos piliakalnis 28 km
Daubėnai (Kretinga)

Aplinkinės gyvenvietės

Kadagynai (Kretinga)
Lazdininkai – 3 kmDARBĖNAI – 3 km
Pasertupis Tarvydai (Dimitravas) – 2 kmKRETINGA – 11 km
Paserninkų piliakalnis

Piliakalnis

Piliakalnis įrengtas atskiroje kalvoje. Aikštelė apvali, 15 m skersmens. Šlaitai vidutinio statumo, 8-9 m aukščio.
Piliakalnis labai apardytas arimų, dirvonuoja, pietinėje papėdėje auga laukinė obelis.
Pietinėje ir rytinėje papėdėse, 0,5 ha plote yra papėdės gyvenvietė, kurioje rasta šlako.

Aplinkiniai piliakalniai

Prelomčiškės piliakalnis 14 kmZaramciškių piliakalnis 9 kmDirmiškių piliakalnis 12 kmPaliūnų piliakalnis 3,5 kmKrikštonių piliakalnis 10 kmŠlavantų piliakalnis 10 kmDruskininkėlių piliakalnis 13 kmVainiūnų piliakalnis 6 km
Pastaba:
Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Sangrūdos gimnazija

Istorija

1940 m. Sangrūdoje pastatyta pradinė mokykla, 1945–1949 m. išaugusi į gimnaziją. 1952 m. atidaryta vidurinė mokykla.
Narevo valsčius

Istorija

Nuo V a. pr. m. e. iki X a. šiose vietovėse gyveno lietuviams artima baltų gentis – jotvingiai. XIII–XIV a. šias žemes užėmė Lietuvos Didžioji Kunigaikštystė. Nuo XIII–XIV a. iki 1513 m. priklausė Lietuvos Didžiosios Kunigaikštystės Trakų vaivadijai, nuo 1513 m. iki 1569 m. Liublino unijos Palenkės vaivadijai. Nuo 1569 m. iki 1795 m. buvo Abiejų Tautų Respublikos Mažosios Lenkijos provincijos Palenkės vaivadijos valdose. Nuo 1795 m. iki 1807 m. priklausė Prūsijos karalystės Naujosios Rytų Prūsijos Balstogės departamentui. Nuo 1807 m. iki 1842 m. Rusijos imperijos Balstogės sričiai. Nuo 1842 m. iki 1914 m. Rusijos imperijos Gardino gubernijai. Nuo 1914 m. iki 1919 m. priklausė Vokietijos imperijos Oberosto sričiai. 1919–1939 m. priklausė Lenkijos tarpukario Balstogės vaivadijai. 1919–1934 m. ir 1952–1954 m. dalis valsčiaus kaimų priklausė Losinkos valsčiui. 1939–1941 m. priklausė Tarybų Sąjungos, Baltarusijos TSR. 1941–1944 m. priklausė Trečiojo reicho, Balstogės sričiai. Nuo 1945 m. priklauso Lenkijai. 1945–1999 m. priklausė Balstogės vaivadijai.

Administracinis suskirstymas

Ancutai, Bialkai, Bruškovščizna, Chrabostuvka, Cimochai, Cisai, Doratinka, Gorendai, Gorodčinas, Gorodziskas, Gradočnas, Haidukovščizna, Istokas, Ivankai, Janovas, Kačalai, Kotluvka, Kovela, Kožlikai, Kživiecas, Kutova, Lachai, Lapuchuvka, Losinka, Makuvka, Narevas, Novinikas, Novosiulka, Odrinkai, Ogrodnikai, Paškovščizna, Podboroviska, Podvaškai, Pžibudkai, Puchlai, Radžkai, Rohozai, Ribakai, Sakai, Skariševas, Soce, Stavekas, Tokarovščizna, Tžešcianka, Tineviče Duže, Tineviče Male, Usnarščizna, Vanevas, Vaškai ir Zablociai.
Valentinas Vincas Revuckas

Biografija

1981 m. baigė Lietuvos žemės ūkio akademiją, ekonomistas-organizatorius.
2007–2015 m. Birštono savivaldybės administracijos direktorius.
Lietuvos socialdemokratų partijos Birštono skyriaus narys. Nuo 2011 m. Birštono savivaldybės tarybos narys. 
Žmona Nijolė, vaikai Vilius, Tomas, Vaida.
Tukas

Tukas – dvisavaitis spalvotas laikraštėlis vaikams (mažiesiems), ėjęs 1991–1998 m. Kaune.

Istorija

Įsteigė ir leido UAB „Gabija“, nuo 1997 m. Nr. 7 – UAB „Tukas ir TrinTukas“ Kaune. Tiražas 1991 m. – 20 000 egz., 1997 m. – 9100 egz.
Spausdino žaidimus, pasakas, mįsles, vaikų piešinukus ir kūrybą; mokė vaikus abėcėlės raidžių.
Teutatas

Teutatas („Žmonių dievas“) keltų mitologijoje – svarbi dievybė, viena iš trijų, kurias paminėjo romėnų poetas Lukanas I amžiuje. Kitos dievybės Esus („Viešpats“) ir Taranis („Griaudėtojas“). Pagal vėlesnius komentatorius, dievui buvo skandinamos aukos kubiluose, galva žemyn. Teutatas buvo identifikuojamas tiek su romėnų Merkurijumi, tiek su Marsu. Airių Tuathal Techtmar vienas iš legendinių Airijos užkariautojas, kurio vardas turi ankstesnę Teuto-valos („Žmonių valdovas“) versiją. Jis galėjo būti dievybės eponimas, tame regione kurį užkariavo, tačiau jis greičiausiai tik dar viena didžiojo dievo Teutato manifestacija.
Kurtuazinė literatūra

Kurtuazinė literatūra (pranc. courtois – rūmų) – Viduramžių epochos Vakarų Europos literatūra.
XI a. pab. Pietų Prancūzijoje, Provanse, susiformavo vadinamoji kurtuazinė literatūros tradicija. Kurtuazinę poeziją rašė trubadūrai. Tai pakilaus, išdailinto stiliaus lyriniai eilėraščiai, dainos, novelės ir eiliuoti ar proza parašyti riteriniai romanai, skirti riterių nuotykiams ir žygiams aprašyti, jų meilei apdainuoti. Trubadūrai savo lyrikoje kreipiasi į Puikiąją Damą, riteriškai ją garbina ir dievina, pakylėja iki angelo. Kryžiaus žygių dalyvių truverų lyrikoje riterio ir Puikiosios Damos santykiai primena kryžiuočio ir Dievo santykius, meilės lyrikos žodžiais reiškiami religiniai jausmai. Minezingeriai taip pat siejo meilę idealizuotai, angeliškai moteriai su meile Dievui. Kurtuazinėje lyrikoje meilės džiaugsmai neatsiejami nuo kančių, nes Puikioji Dama abejinga ir šalta. Tai pagrindinis to meto lyrikos konfliktas, kuris skatino poetus kurti dar aistringesnes eiles. Kurtuazinei literatūrai būdinga individualių pagrindinio veikėjo savybių šlovinimas, gamtos motyvai. Tai luominė literatūra – ji, priešingai nei vagantų lyrika, buvo kuriama karalių dvaruose, aristokratų pilyse.
Julija Mušinskienė

Biografija

1970 m. baigė Krikštonių vidurinę mokyklą, 1976 m. – Vilniaus universiteto Istorijos fakulteto žurnalistikos specialybę.
1970 m. dirbo Alytaus rajono laikraščio „Komunistinis rytojus“, 1971 m. – Varėnos rajono laikraščio „Raudonoji vėliava“ redakcijose. 1975–1979 m. Valstiečių laikraščio literatūrinė darbuotoja, 1979–1992 m. savaitraščio „Gimtasis kraštas“ Kultūros skyriaus vedėja, 1992 m. – leidinio vyr. redaktorė. Nuo 1993 m. – Lietuvos dailės muziejaus Radvilų rūmų vyr. muziejininkė, nuo 1995 m. – žurnalo „Veidas“ bendradarbė. Rašo kultūros, paminklų apsaugos temomis.
Audronė Galvonaitė

Biografija

1972 m. baigė Vilniaus universitetą. 1972–1973 m. buvo Mickūnų (Anykščių raj.) aštuonmetės mokyklos geografijos mokytoja.
1973–1977 m. dirbo Lietuvos mokslų akademijos Fizikos ir matematikos institute, 1977–1992 m. Fizikos institute. Nuo 1992 m. Lietuvos hidrometeorologijos tarnybos Klimatologijos ir metodikų skyriaus viršininkė.

Mokslinė veikla

Nuo 1993 m. fizinių mokslų daktarė – Vilniaus universitete apsigynė disertaciją „Meteorologinių faktorių įtaka atmosferos užterštumui Lietuvoje“. Mokslinių interesų sritis – sinoptinė meteorologija. Ji nagrinėja sinoptinę-klimatologinę atmosferos procesų lietingaisiais laikotarpiais tipizaciją, inversijų ir izotermijų poveikį priežeminiam terminiam laukui, atmosferos ozoną. Tiria klimatą formuojančius veiksnius, analizuoja klimato ypatumus ir kaitą, populiarina per radiją, televiziją, spaudą meteorologines žinias. Dalyvauja tarptautinėse programose klimato kaitos klausimais, tarptautinėse konferencijose. Paskelbė mokslinių darbų iš meteorologijos ir klimatologijos. Nuo 2003 m. Lietuvos atstovė ryšiams su Pasauline meteorologijos organizacija.
Ščepkai

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1794 m. įkurta Ščepkų Šv. Juozapo parapija. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Bojana Stamenov

Biografija

Bojana dainuoti pradėjo būdama vos septynerių metų, mokykloje mokėsi groti gitara, liutnia, taip pat renesanso kūrinių dainavimo. 2012 metais išgarsėjo talentų konkurse Ja imam talenat! (analogiška lietuviškam konkursui „Lietuvos talentai“), kuriame dėl savo nuostabaus balso sulaukė daugelio žiūrovų dėmesio. Serbijoje ji neoficialiai vadinama vietine Areta Franklin.
2015 m. vasario mėn. vykusiame Serbijos nacionalinės atrankos finale paaiškėjo, kad Serbijos garbę 2015 m. „Eurovizijos“ konkurse Vienoje gins Bojana Stamenov su daina „Ceo svet je moj“. Atlikėją palaikė tiek žiūrovai, tiek profesionalų komisija. Vėliau buvo paskelbta, kad atlikėja konkursinę dainą atliks anglų kalba – „Beauty Never Lies“. Bojana Stamenov skatina kovoti su kompleksais ir priimti save tokius, kokie esame. Jos kūrinyje pasakojama pasiklydusios sielos istorija, kuri prarado pasitikėjimą savimi, tačiau nusprendė kovoti su baimėmis ir abejonėmis. Konkursinės dainos autoriai – 2007 metais „Eurovizijoje“ triumfavusios dainos „Molitva“ kompozitorius Vladimir Graić, o anglišką tekstą rašė Charlie Mason.
Novovola

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1908-1914 m. kaime buvo įsikūrusi stačiatikių parapija. 1975-1998 m. priklausė Balstogės vaivadijai.
Pallas Nagy Lexikona

A Pallas nagy lexikona – visuotinė enciklopedija vengrų kalba.

Istorija

Pradėta kurti 1893. Išleista 16 tomų.

Autoriai

Alexander Bernát, Bánki Donát, Cholnoky Jenő, Csemegi Károly, Goldziher Ignác, Eötvös Loránd, Kürschák József, Marczali Henrik, Péterfi Jenő, Szinnyei József, Thirring Gusztáv, Vámbéry Ármin.
Bartkūnų piliakalnis

Piliakalnis

Piliakalnis įrengtas šiaurės-pietų kryptimi pailgoje kalvoje. Vakariniai, šiauriniai ir rytiniai šlaitai statūs, 16 m aukščio, leidžiasi į pelkėtas lygumas, kurių rytuose tekėjęs upelis. Piliakalnio viršuje yra dvi ovalios aikštelės, atskirtos 1–3 m aukščio pylimu ir 6 m gylio grioviu. Pietinė aikštelė apie 27 x 18 m dydžio, šiaurinė – 16 x 10 m, apie 3,5 m žemiau nei pietinė. Pietinės aikštelės pietrytiniame pakraštyje yra 0,6-1,8 m storio kultūrinis sluoksnis su lipdytine lygiu ir grublėtu paviršiumi keramika.
Piliakalnio rytinėje ir pietrytinėje papėdėje yra senovės gyvenvietės liekanų, rasta lipdytinės grublėtu, lygiu ir gludintu paviršiumi keramikos. Piliakalnis naudotas I tūkstantmetyje. Vadinamas ir Koplyčkalniu. Pasak padavimo, ant jo stovėjusi koplyčia nugrimzdo jame.

Aplinkiniai piliakalniai

Sukinių piliakalnis 14 kmJuodausių piliakalnis 12 km
Vaitkuškio piliakalnis 8 kmMateikiškių piliakalnis 15 km
Pavydžių piliakalnis 3 kmSližių piliakalnis 17 km
Paberžės piliakalnis 34 kmKiauklių piliakalnis 13 kmMančiušėnų piliakalnis 16 km
Raudonkos piliakalnis 14 km
Maskoliškių piliakalnis 17 kmKernavės piliakalniai 29 kmLaužiškio piliakalnis 18 km
Estadio José Zorrilla

Istorija

Pirmosios futbolo varžybos stadione buvo sužaistos 1982 m. vasario 20 d., tarp Real Valladolid ir Athletic C. Bilbao. Šeimininkai rungtynes laimėjo rezultatu 1–0. Vienintelį varžybų įvartį 84 minutę pelnė Jorge Alonso. Tų pačių metų balandžio mėnesį vyko Copa del Rey, kurį laimėjo Real Madrid.
1982 m. XII pasaulio futbolo čempionato D grupės 3 varžybos vyko Estadio José Zorrilla stadione.
Planuojama stadiono vietų skaičių padidinti iki 40 000.
Vienybė (futbolo klubas)

Istorija

Oficialus pavadinimas – Draugija "Ariogalos Vienybė". Įregistruota – 2009 m. balandžio 9 d.

Klubo pasiekimai

Nuolatos dalyvauja įvariuose mėgėjų turnyruose.
Algirdas Endriukaitis

Biografija

1954–1957 m. studijavo teisę Vilniaus universitete, 1957 m. suimtas, nuteistas už sovietų valdžiai priešišką veiklą, iki 1963 m. kalėjo Mordovijos lageriuose. 1963–1990 m. dirbo ekonomistu kolūkiuose. 1970 m. baigė ekonomiką Lietuvos žemės ūkio akademijoje.
1988 m. Šakių raj. Sąjūdžio tarybos pirmininkas. 1990–1992 m. Lietuvos Aukščiausiosios Tarybos deputatas, Laikinosios komisijos KGB veiklai tirti narys, 1992-1996 m. Seimo narys. Nuo 1995 m. tarptautinės parlamentarų grupės Čečėnijos problemoms narys, generalinis sekretorius. Blaivybės judėjimo dalyvis, 1992 m. Blaivybės muziejaus Šakiuose vienas įkūrėjų. Laikraštyje „Lietuvos aidas“ 1990–1992 m. paskelbė straipsnių ciklą „Voratinklis“ apie KGB agentus. Sudarė aforizmų knygelę „Klastingas apgavikas“ (1989 m.), parašė kn. „Politikos pardavimas“ (1998 m.).
Etiketas

Etiketas (pranc. etiquette – etiketė, užrašas; sąvoka žinoma nuo Liudviko XIV laikų) – visuotinai priimtos (gero) elgesio viešumoje (pvz., bendravimo) taisyklės (vad. „geras tonas“ ir pan.). Etiškas elgesys – formalių taisyklių, sąlygotų daugelio žmonių kartų patirties, taikymas iš anksto numatytose situacijose.
Etiketo atsiradimas siejamas su Anglija ir Prancūzija. Kaip normos etiketo taisyklės yra priskiriamos etikai. Etiketas dažnai naudojamas kaip protokolo sinonimas, tačiau pastarasis grindžiamas griežtais reikalavimais, o etiketas yra labiau patariamojo pobūdžio.
Eustachijus Kurčas

Biografija

Kilo iš bajorų Kurčų giminės, Martyno Kurčo sūnus.
1609 metais Sianuose pastatė bažnyčią. 1635 įkūrė pranciškonų vienuolyną Gardine.
Už fundacinę veiklą statant Dievo Motinos Angelų vienuolyną Gardine Eustachijaus Kurčo ir jo žmonos garbei nutapyti jų paveikslai.
Piktuižiai

Istorija

Piktuižiai TSRS laikais buvo Šakynos tarybinio ūkio pagalbinė gyvenvietė. Veikė biblioteka, pradinė mokykla (įkurta 1927 m.), ryšių skyrius.
Iki 1963 m. – Piktuižių apylinkės centras.